Békés (urbo)

Békés [bEkEŝ] estas urbo en Hungario, en regiono Suda Ebenaĵo, en departemento Békés kies iama departementejo estis, en Distrikto Békés, kies centro estas.
eta|maldekstre|Akvobaraĵo en Békés en Duobla Körös

 Geografio 
Békés situas sur ebenaĵo, laŭ maldekstra bordo de Duobla Körös, en ambaŭ bordoj de kanalo Körös, laŭ ĉefvojo Békéscsaba-Budapeŝto. Inter 1883-2007 funkciis fervojo.

 Historio 
La komunumo estis loĝata dum la neolitiko, de keltoj, skitoj, avaroj kaj hunoj. Inter 11-a - 15-a j.c.oj Békés estis departementejo, ekde 1404 kampurbo. La turkoj okupis la urbeton en 1566, kiu senhomiĝis fine de la erao. Ĝi iĝis grandvilaĝo en 1872, en 1972 urbo. En la urbo 2 mezlernejoj kaj 3 bazlernejoj funkcias. Estas menciinda la elstara vira manpilka teamo.

 Vidindaĵoj 
 preĝejo Sankta Triunuo (Békés)
 Kalvinana preĝejo (Békés)
 sinagogo
 preĝdomo de baptistoj
eta|Urbocentro de Békés, centre estas la lernejo

 Famuloj 
En Békés naskiĝis kaj mortis:
 politikisto István B. Szabó
 pentristo Mátyás Jantyik.
En Békés naskiĝis:
 Gábor Bereczki, lingvisto
 Ferenc Hepp (altlerneja instruisto)
 aktoro Dezső Kertész
 botanikisto Árpád Haraszty
 József Tóth (hidrologo)
 literaturhistoriisto Miklós Béládi
 ministro János Latorcai
 pastro, spicherbisto Miklós Szalai
 pianisto Sándor Dömény
 pentristo Klára Tassy
 skulptisto Mária Beliczay.
En Békés mortis:
 Teréz Karacs, instruisto

 Famaj nomportantoj 
 András Békés, reĝisoro
 István Békés, verkisto
 Itala Békés, aktoro
 Pál Békés, verkisto
 Rita Békés, aktoro

 Ĝemelurboj 
  Gheorgheni, Rumanio (1993)
  Novi Itebej, Serbio (2006)